Òd 1842 do 1876 r. w cecenowsczim kòscele bëłë òdprôwióné nôbòżéństwa pò kaszëbskù Dzejalë tu pastorowie Schimansky, Lorek, Ziegler, chtërny badérowelë kaszëbską spòlëznã, chòc nié wiedno mielë dlô ni żëczné wseczëca. W tuwòtészim kòscele òstało nalazłé 21 kaszëbsczich kôzaniów. Pòbłocé – w 1485 r. słëchało von Tessenóm. Jesz w XVIII w. lëdze gôdelë tuwò przédno pò kaszëbskù. Pòd kùńc XIX w. miéwcama Pòbłocô bëła familiô von Krause. W 1939 r. mieszkało tuwò 760 lëdzy, dzejało 112 gbùrstwów. Wies słëchała parafie w Cecenowie. W Pòbłocym fónksnérowała pòwszéchnô szkòła z dwiema klasama i dwùma szkólnyma.